พระบาทสมเด็จพระเจ้าอยู่หัว พระราชทานพวงมาลาหลวง ส.ท.บึงกาฬ หารสาร
พระบาทสมเด็จพระเจ้าอยู่หัว พระราชทานพวงมาลาหลวงหน้าหีบศพทหารสิบโทบึงกาฬ หารสารหัวหน้าชุดลาดตระเวนเส้นทางเพื่อคุ้มครองครู สังกัดกองร้อยทหารพรานที่ 4508 กรมทหารพรานที่ 45 จ.นราธิวาสเวลา 11.00 น. วันที่ 14 สิงหาคม 2563 ที่วัดบางนรา อำเภอเมือง จังหวัดนราธิวาส พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ นายไพโรจน์ จริตงาม รองผู้ว่าราชการจังหวัดนราธิวาส เชิญพวงมาลาหลวง พวงมาลาของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพวงมาลาของสมเด็จพระนางเจ้าฯ พระบรมราชินี ไปวางที่หน้าหีบศพ สิบโทบึงกาฬ หารสาร อายุ 32 ปี หัวหน้าชุดลาดตระเวนเส้นทางเพื่อคุ้มครองครู สังกัดกองร้อยทหารพรานที่ 4508 กรมทหารพรานที่ 45 ที่เสียชีวิตจากเหตุคนร้ายลอบวางระเบิด บริเวณหัวสะพานบ้านกาลิซา หมู่ที่ 2 ตำบลกาลิซา อำเภอระแงะ จังหวัดนราธิวาส เหตุเกิดเมื่อวันที่ 13 สิงหาคม พ.ศ. 2563 ที่ผ่านมาในโอกาสนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี สมเด็จพระเจ้าน้องนางเธอเจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ทูลกระหม่อมหญิงอุบลรัตนราชกัญญา สิริวัฒนาพรรณวดี พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร พระเจ้าวรวงศ์เธอ พระองค์เจ้าสิริภาจุฑาภรณ์ และพระเจ้าวรวงศ์เธอ พระองค์เจ้าอทิตยาทรกิติคุณ ทรงพระกรุณาโปรดเกล้าโปรดกระหม่อม และโปรดให้ นายเอกรัฐ หลีเส็น ผู้ว่าราชการจังหวัดนราธิวาส เชิญพวงมาลาพระราชทานและพวงมาลาประทาน วางที่หน้าหีบศพของสิบโทบึงกาฬ ในครั้งนี้ด้วย
พระบาทสมเด็จพระเจ้าอยู่หัว พระราชทานพวงมาลาหลวงหน้าหีบศพทหาร สิบโทบึงกาฬ หารสาร หัวหน้าชุดลาดตระเวนเส้นทางเพื่อคุ้มครองครู สังกัดกองร้อยทหารพรานที่ 4508 กรมทหารพรานที่ 45 จ.นราธิวาส 
พระราชทานพวงมาลา,พระราชทานพวงมาลาหลวง,บึงกาฬ หารสาร,พระราชทานพวงมาลาหลวงหน้าหีบศพทหาร,ข่าวทั่วไป